המעבדה לעיצוב עירוני

המעבדה לעיצוב עירוני ע"ש יואב לבנטר בהובלת פרופ’ טלי חתוקה היא גוף מחקר ייחודי באוניברסיטת תל אביב שנוסד בשנת 2009, ומטרתו לפתח ידע חדשני וביקורתי בתחום התכנון והעיצוב העירוני בישראל ובעולם. המעבדה משמשת מרחב מחקר ותיווך בין תאוריה לפרקטיקה, ומציעה כלים חדשים למתכננים, אדריכלים וגאוגרפים. בנוסף למחקר, למעבדה כתב עת מקוון בשם אורבנולוגיה, אותו קוראים מדי חודש אלפי אנשים מהמגזר הציבורי, סטודנטים והציבור הרחב. כיום פועלת המעבדה במסגרת בפקולטה למדעי החברה באוניברסיטת תל אביב.

 תחומי פעילות מרכזים 
 מחקר ופיתוח רעיונות חדשניים בעיצוב ותכנון עירוני.
 שיתופי פעולה עם עיריות, מוסדות ציבוריים וקהילות.
 קידום פרויקטים יישומיים לשיפור המרחב העירוני. 
 הכשרת סטודנטים וחוקרים צעירים בתחום.

 תחומי המחקר של המעבדה ומתודות 
המחקר במעבדה משלב שיטות כמותיות (מדעי נתונים, גיאואינפורמטיקה) ואיכותניות (פנומנולוגיה, אתנוגרפיה), ומתמקד בשאלות מתודולוגיות ואפיסטמולוגיות של המהפכה התעשייתית הרביעית והשפעתה על עיצוב ופיתוח ערים. להלן תחומי מחקר מרכזיים:
 המרחב העירוני והיבטיו החברתיים
 חקר יחסי גומלין בין קונפליקטים, מחאה ומרחבים ציבוריים, כולל השפעת אירועים אלימים על טקסים אזרחיים, זהות תרבותית ומשמעות המקום (מחקר בינלאומי על מחאות במרחב הציבורי, אזרחות, ופרקטיקות של פעולה פוליטית בערים שונות בעולם).
 עיסוק במושגים של אקטיביזם דיגיטלי, מחאה בעידן הדיגיטלי, והשתנות המרחב הציבורי בעקבות טכנולוגיה.
 פיתוח מדדים חדשים להבנת המרחב הציבורי לאחר מגפת הקורונה.

 עיצוב ופיתוח של מרחבים עירוניים
 חקר אזורי תעשייה, יחסי גומלין בין תעשייה לעיר, ותכנון אסטרטגי של פארקים תעשייתיים.
 עיסוק בהתחדשות עירונית, פיתוח שכונות, ותכנון נוף עירוני.
 מחקר על תהליכי דיגיטציה בקנה מידה שכונתי והשפעתם על קהילה, תשתיות וממשל.

 היחסים שבין תחום העירוני ובין עולם הטכנולוגיה
 חקר השפעות הדיגיטציה והטמעת מערכות מידע בערים, כולל אתגרי פרטיות וסייבר.
 פיתוח מסגרות אנליטיות להבנת אורח החיים הדיגיטלי בעיר, פרופילי משתמשים, והקשר בין טכנולוגיה למרחב.
 מחקר על התפתחות תעשיית הסייבר והשפעתה על ערים בישראל ובעולם.

 ניסויים עירוניים פתוחים  (TILabs)
 פריט רשימה ממוספרת פרויקטים ניסיוניים רב-תחומיים בשיתוף עם חוקרים מתחומים שונים, כגון דינמיקת קהל בהשראת נחילי חרקים, בריאות האדם במרחב העירוני, ותכנון רחובות מבוסס נתונים להתמודדות עם שינויי אקלים (בין השותפים בפרויקטים רב תחומיים אלו: פרופ' נעם שומרון, פרופ' אמיר איילי, פרופ' אמיר גלוברזון, פרופ' מיכאל בירנהק ועוד).

 שיתופי פעולה מרכזיים בעולם ובישראל 
המעבדה מהווה מרכז ידע בינתחומי בו משתתפים חוקרים מתחומי האדריכלות, תכנון עירוני, תחבורה, משפטים ופילוסופיה. היא מקדמת חשיבה ביקורתית על עירוניות בעידן הדיגיטלי, על יחסי חברה-מרחב ועל תהליכי שינוי עירוניים. מעבר למחקר אקדמי, המעבדה פועלת גם כגשר ליישום בשטח – עם פרויקטים שמטרתם לשפר את איכות החיים העירוניים. המעבדה מקיימת שיתופי פעולה בינלאומיים בולטים עם מוסדות מחקר מובילים בעולם, ובראשם MIT (מכון הטכנולוגי של מסצ’וסטס), לצד שיתופי פעולה עם חוקרים אירופאים במסגרת תוכניות מחקר בינלאומיות.

 המכון הטכנולוגי של מסצ'וסטס - מזה שני עשורים המעבדה משתפת פעולה עם המחלקה ללימודי עיר ותכנון ב-MIT. במסגרת זו נערכים פרויקטי מחקר משותפים בנושאי תכנון עירוני, מרחב ציבורי והתחדשות עירונית. הפרויקט האחרון יחד עם פרופ' בן יוסף עסק בנושא עתיד התעשייה והתעסוקה בעיר העכשווית. הספר שיצא לאור מתוך המחקר בארצות הברית תורגם לסינית וטורקית. נכון ל-2026 מקדמת המעבדה פרויקט לפיתוח שכונות העתיד עם פרופ' לארי וייל, שייצא כסדרת ספרים משותפת עם MIT.  חתוקה עצמה הייתה עמיתת פוסט-דוקטורט ב-MIT במסגרת תוכנית פולברייט, מה שחיזק את הקשרים האקדמיים והוביל לשיתופי פעולה מתמשכים.
 האיחוד האירופי - חתוקה הייתה עמיתת מארי קארי של האיחוד האירופי, והמעבדה השתלבה בפרויקטים בינלאומיים שעסקו בהיבטים מרחביים ודיגיטליים של העיר. שיתופי פעולה אלו אפשרו החלפת ידע עם חוקרים אירופאים והשתתפות ברשתות מחקר רחבות. כיום חתוקה מובילה מחקר גדול במימון ה-DFG  בשיתוף עיריית קלן ועיריית תל אביב. 
 אירוח חוקרים ומתכננים מחו"ל - המעבדה מארחת חוקרים, מתכננים עירוניים ותלמידי מחקר לתקופות התמחות בישראל בעיקר מ-MIT. כך נוצרת קהילה בינלאומית פעילה סביב נושאי תכנון ועיצוב עירוני במעבדה. 
 מזה כעשור חתוקה מובילה שיתופי פעולה עם משרד הכלכלה, משרד הנגב והגליל ורשויות סביב פיתוח אזורי תעשייה ותעסוקה בפריפריה הגאוגרפית של מדינת ישראל. פיילוטים ותוכניות אסטרטגיות שונות קודמו בנתיבות, קריית שמונה והגליל המזרחי, והן משפיעות באופן ממשי על הפיתוח האזור.

 פרסומים 
למעבדה פרסומים רבים, ספרים, מאמרים ומסמכי מדיניות שאף תורגמו לשפות זרות. בין הפרסומים הבולטים: הטרילוגיה על המרחב הישראלי, שכונה-מדינה, עיר-תעשייה, ארץ-גנים; מרחב מיקוח, ספר הדן בהתחדשות עירונית, דפוסי תכנון, ספר המציג את דפוסי הפיתוח בקני מידה שונים במרחב בישראל. בשפה האנגלית, הספרים New Industrial Urbanism, The Design of Protest. המעבדה פרסמה מסמכי מדיניות רבים כמו העיר בעידן הדיגיטלי ותוכניות אסטרטגיות עבור העיר קריית שמונה, אשדוד ונתיבות. עבודות המעבדה אף הוצגו בתערוכות ב-MIT, בגלריה בבית האדריכל ובמוזיאון מוניו גיתאי וינרויב לאמנות בחיפה. 

 לקריאה נוספת 
שכונה-מדינה, רסלינג, 2012
עיר-תעשייה, רסלינג, 2014
ארץ-גנים, רסלינג, 2017
דפוסי תכנון, רסלינג, 2020

קישורים חיצוניים

אתר המעבדה לעיצוב עירוני ע"ש יואב לבנטר

אורבנולוגיה - בלוג המעבדה לעיצוב עירוני ע"ש יואב לבנטר
"קריית גת 2025" - אתר הפרויקט
"מרכז העיר" - המרכז לחקר העיר והעירוניות



הערות שוליים

*
קטגוריה:תכנון עירוני